Tom Hanks Akan Bintangi Filem Sains Fiksyen Berjudul Bios
Pelakon terkenal Hollywood yang juga pemenang anugera Oscar, Tom Hanks (Forrest Gump, Sully, Bridge of Spies) dilaporkan akan membintangi filem sains fiksyen terbaru yang berjudul Bios. Menurut laman web Variety, filem berkenaan akan ditulis oleh penulis Craig Luck dan Ivor Powell yang juga penerbit filem Blade Runner dan Alien. Forrest Gump, Sully, Bridge of Spies Filem berkenaan akan berlatarbelakangkan zaman post-apocalyptic dimana seorang lelaki yang hampir mati telah mencipta robot untuk menjaga haiwan peliharaan kesayangan lelaki tersebut yang merupakan seekor anjing. Filem ini akan memberi mesej mengenai kehidupan, persahabatan, cinta dan juga kehidupan manusia. Tom Hanks akan membawakan watak lelaki yang mencipta robot tersebut. Filem Bios akan diarahkan oleh Miguel Sapochnik (Repo Men, Game of Thrones) manakala Kevin Misher menjadi penerbit untuk filem ini. Beberapa studio dilaporkan sedang membida untuk menjadi pengedar filem ini antaranya Legendary, Warner Bros. dan Studio 8. Bios dijangka akan memulakan pengambaran awal tahun 2018, ketika Tom Hanks tidak sibuk dengan jadual lakonan.